
Projekteerimistingimuste määramine

(Kadastiku tn 23 ja 39 maa-alade teede ja vajalike tehnovõrkude projekteerimine)

1. ASJAOLUD JA MENETLUSE KÄIK
15.12.2010. a SA Ida-Virumaa Tööstusalade Arendus,  registrikood 90003841, asukoht Keskväljak 4, Jõhvi, keda esindab juhatuse liige Teet Kuusmik taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kadastiku tn 23 ja 39 infrastruktuurirajatiste (teed, vesi, kanalisatsioon, side, elektrivõrgud, keskküttevõrgud, sadevesikanalisatsioon, gaas)  ehitusprojekti koostamiseks. Detailplaneering on kehtestatud Narva Linnavolikogu 21.12.2010. a otsusega nr 197.
2. ÕIGUSLIKUD ALUSED
2.1  Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.
2.2    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

3. OTSUS

Määrata projekteerimistingimused Kadastiku tn 23 ja 39 maa-alade teede ja vajalike tehnovõrkude ehitusprojektide koostamiseks järgnevalt:                                                         
	3.1.1. ÜLDANDMED



	3.1.1.1  Tellija


	SA Ida-Virumaa Tööstusalade Arendus,  registrikood 90003841
Keskväljak 4, 41595 Jõhvi

	3.1.1.2  Asukoht                                         
	Kadastiku tn 23 ja 39

	3.1.1.3  Käesolevad projekteerimistingimused on kehtivad kuni 29.12.2012. a

	3.1.1.4  Projekteerimistingimuste koostamise alus:     

             projekteerimistingimuste 15.12.2010. a taotlus nr 2518/1-12, Teet Kuusmik

	3.2 PROJEKTEERIMISE EESMÄRK




Projekti koostamise eesmärgiks on Kadastiku tn 23 ja 39 maa-alade teede ja vajalike tehnovõrkude projekteerimine.
	3.3 ÜLDNÕUDED




3.3.1 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).
3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.3 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.4 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:
- Teede- ja sideministri 28.09.1999. a määrus nr 54 “Teeprojekti suhtes esitatavad nõuded”;

- Eesti Standard EVS 843:2003 “Linnatänavad”;

- Eesti Standard EVS 907:2010 „Rajatise ehitusprojekt”;

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

- Narva Linnavolikogu 30.11.2006. a määrus nr 48 „Narva linna ehitusmäärus” jne.
3.3.5 Projekt (selle osad) peab olema heaks kiidetud kõigil ehitusseadusega ettenähtud juhtudel.
3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada tabel teabega läbitava kaabelliini maaüksuste omanike kohta, mis on kinnitatud maakorralduse peaspetsialisti poolt.

3.3.8 Narva linna peageodeedi poolt kooskõlastatud geodeetiline alusplaan täpsusega M 1:500 ning Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.9 Soovitavalt esitada Arhitektuuri- ja Linnaplaneerimise Ametile kooskõlastamiseks ja arhiveerimiseks ehitusprojekt paberkandjalt vähemalt kahes identselt komplekteeritud eksemplaris.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Lubatud teekate: asfalt.

3.4.2 Tehnovõrkude paigutamise minimaalne sügavus: normikohane.

3.4.3 Tehnovõrkude vaheline minimaalne kuja: normikohane.

3.4.4 Ette näha kõigi olemasolevate tehnovõrkude korrasolek ja kaitse.

3.4.5 Vertikaallahendus: tagada vete äravool teekattelt.

3.4.6 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades need viirutustega.
3.4.7 Situatsiooniskeem: kasutada Narva linna kaarti Narva Linnavalitsuse Arhitektuuri- ja Linnaplaneerimise Ameti kodulehelt www.narvaplan.ee.
3.4.8 Asendiplaani koostamisel kasutada tõest tehnovõrkudega digitaalset geodeetilist krundi alusplaani. Asendiplaan esitada mõõtkavas 1:500.

3.4.9 Jäätmekäitlus ja keskkonnakaitsemeetmed: lahendada projekti koosseisus.
3.4.10 Muud nõuded: vastavalt seadustes, määrustes ja standardites kehtestatud nõuetele, kehtestatud detailplaneeringule ning tehnovõrkude valdajate poolt väljastatud projekteerimisülesannetele.
	3.5  INSENERTEHNILISED ERITINGIMUSED



Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED



3.6.1 Saada kinnistute omanikelt tehnovõrkude rajamiseks maakasutusõiguse seadmist.
3.6.2 Projekti koosseisus esitada kinnitus tehnorajatise omandiõiguse kohta.
3.6.3 Esitada ehitustööde korraldamise projekt.

3.6.4 Esitada garantiikiri või kokkulepe Narva linnavalitsusega avalikult kasutatava tee projekteerimise, finantseerimise ja ehitamise kohta. 
	3.7 KOOSKÕLASTUSED




3.7.1   Tehnovõrkude valdajad.
3.7.2   Kinnisasjade omanikud ja kaasomanikud.

3.7.3   Ida-Eesti Päästekeskus.
3.7.4   Narva Linnavalitsuse  Linnavara ja Majandusamet.
3.7.5   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

linnapea 

Ants Liimets

	
	linnasekretär


PAGE  
2

